ОДРЖАНИ САСТАНЦИ СА ПРЕДСТАВНИЦИМА ЗАИНТЕРЕСОВНИХ СТРАНА И ОБУКА КООРДИНАЦИОНОГ ТИМА

У периоду од 6. до 8. фебруара 2022. године одржане су две значајне активности, припремног карактера, у процесу израде Плана развоја општине   
Житорађа за период од 2023. до 2030. године : састанци консултанта УНДП-а за израду Плана развоја општине Житорађа са представницима идентификованих заинтересованих страна за израду Плана развоја са територије општине Житорађа и обука намењена председнику и члановима Координационог тима за израду Плана развоја општине Житорађа за период од 2023. до 2030. године. 6. фебруара у згради општине Житорађа одржани су састанци са представницима пољопривредника и представницима пословног сектора и предузетника са територије општине, а 7. фебруара одржан је састанак са представницима удружења грађана са територије општине Житорађа. 8. фебруара организовани су састанци са представницима установа, организација и јавних предузећа (ЈКП ”Житорађа”, Туристичка организација општине Житорађа, Народна библиотека, Центар за социјални рад ”Добрич”, ПУ, Основна школа ”Топлички хероји”, Средња школа) са територије општине Житорађа и тиме финализована фаза утврђивања чињеничног стања и развојних потреба општине Житорађа. У уторак 7. фебруара организована је у згради општине и обука за председника и чланове Координационог тима за израду Плана развоја општине Житорађа за период од 2023. до 2030. године.